повече от 4/8, се прогнозира като BKN или OVC, според случая;
 Г)
 купесто-дъждовни облаци и/или мощни купести облаци — винаги когато са прогнозирани такива и не са включени вече съгласно букви от А) до В).
 (iii)
 Информацията за облачността се ограничава до облаци от оперативно значение; когато не се прогнозират облаци от оперативно значение и съкращението „CAVOK“ не е подходящо, се използва съкращението „NSC“.
 е)
 Използване на групи за изменения
 (1)
 Използваните критерии за включване на групите за изменения в прогнозата TAF или за корекции на прогнозата се базират на прогнозата за начало, край или промяна в интензивността на някое от следните метеорологични явления или техни комбинации:
 (i)
 преохладена мъгла;
 (ii)
 преохладен валеж;
 (iii)
 умерени или силни валежи, включително краткотрайни;
 (iv)
 гръмотевична буря;
 (v)
 прашна буря;
 (vi)
 пясъчна буря.
 (2)
 Когато е необходимо указване на изменението на някой от метеорологичните елементи, посочени в буква а), се използват индикаторите за промяна „BECMG“ и „TEMPO“, следвани от периода от време, през който се очаква изменението. Периодът от време се указва със своето начало и край в цели часове по UTC. След индикатора за промяна се указват само елементите, за които се очакват значителни изменения. Когато се очакват обаче значителни изменения на облачността, се указват всички облачни групи, включително слоевете или масивите, за които не се очакват изменения.
 (3)
 Индикаторът за промяна „BECMG“ и съответната група от данни за хронологичното време се използват за описване на очаквани изменения на метеорологичните условия, при които се достигат или преминават определени прагови стойности с постоянна или променлива скорост и в неопределен момент от периода от време. Периодът от време не може да надвишава 4 часа.
 (4)
 Индикаторът за промяна „TEMPO“ и съответната група от данни за хронологичното време се използват за описване на очаквани чести или редки временни флуктуации на метеорологичните условия, при които се достигат или преминават определени прагови стойности и които продължават по-малко от 1 час във всеки отделен случай, а общо — по-малко от половината от периода на прогнозата, през който се очакват флуктуациите. Ако се очаква временната флуктуация да продължи 1 час или повече, се използва групата за изменения „BECMG“ в съответствие с точка 3 или периодът на валидност се подразделя в съответствие с точка 5.
 (5)
 Когато се очаква определено съчетание от преобладаващи метеорологични условия да се промени съществено и в по-голяма или по-малка степен цялостно в съчетание от други условия, периодът на валидност се подразделя на самостоятелни подпериоди, като се използва съкращението „FM“, непосредствено следвано от шестцифрена група от данни за хронологичното време в дни, часове и минути по UTC, указваща очакваното време на промяната. Подпериодът, следващ съкращението „FM“, е самостоятелен и всички метеорологични условия, описани след съкращението, заменят прогнозираните, посочени преди съкращението.
 ж)
 Вероятността за достигане на алтернативна стойност на даден прогнозиран елемент се указва, когато:
 (1)
 съществува вероятност от 30 или 40 % за алтернативни метеорологични условия през определен период от време, за който се отнася прогнозата; или
 (2)
 съществува вероятност от 30 или 40 % за временни флуктуации през определен период от време, за който се отнася